《御君得鬼歌有流水断桥人不渡夜深孤影月明中句因广其境成篇》
明代·王彦泓

夜永迷灵逐恨飘，漆灯闪烁隔溪桥。荒涂露下千虫歇，绝壑风生万木号。

水脉独来愁不渡，山阿谁在语相邀。由来地下悲秋况，还与人间共寂寥。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。